### 4.     Beslutning om et projekt i Høng lokalområde i 'Få Det Fikset'-puljen

**Åbent**

Sagsnr.: 326-2019-1465        J.nr.: 20.00.00           Dokumentnr.:
326-2021-25457

**Sagstype**

Beslutning.

**Resume og sagens baggrund**

Kommunalbestyrelsen har afsat 12 mio. kr. til ’Få det
Fikset’ initiativer. Rammerne for initiati-verne blev formidlet i 2019 til de
22 byer over 200 indbyggere. De forskellige byer har via aktionsgrupper
arbejdet med indsatser/initiativer. På mødet forelægges et initiativ i Høng
lokalområde til beslutning om frigivelse af midlerne til det beskrevne forslag.
Administrationen har i forhold til forslaget forholdt sig til aktionsgruppens
beskrivelse af gennemførsel og de krav som har ligget til grund for ’Få det
Fikset’ projektet.

**Indstillinger**

Direktøren indstiller, at ansøgningen fra Høng lokalområde
om ”lys på stier” godkendes med en rammebevilling på 257.580 kr. ekskl. moms -
under forudsætning af, at nødvendige myndighedstilladelser og aftaler
foreligger inden projekterne realiseres

**Behandling**

Økonomiudvalget, Kommunalbestyrelsen.

**Sagsfremstilling**

Kommunalbestyrelsen har for perioden 2019-2022 afsat en
pulje til projekter i lokalsamfundene – ’Få det Fikset-puljen’. Der er i alt
afsat 14 mio. kr. fordelt med 2,0 mio. kr. til byer under 200 indbyggere og
landdistrikter, og resten til 22 specifikke byer/områder.

Rammerne for anvendelse af puljen er beskrevet i et bilag
til budgetaftalen. Hovedpunkterne heri er,

at   puljen
skal anvendes til investeringer i anlæg og by-inventar, der enten ikke findes i
dag eller som skal ændres/udvides. Og uanset formål skal anvendelsen være
rettet mod det offentlige rum.

at
  der skal etableres en demokratisk proces i hvert lokalsamfund. Og det enkelte
lokal-samfund indstiller projekterne til kommunen med endelig godkendelse i
økonomiudvalg og kommunalbestyrelse.

Den konkrete ansøgning fra Høng området:

Høng området har gennem aktivt opsøgende arbejde ved opslag,
benarbejde hos lokale foreninger og skoler samt ved stand på Folkemødet i Høng
i 2019 fået opmærksomhed på projektet. På denne baggrund er indkommet
forskellige forslag til videre bearbejdning. Aktionsgruppen har etableret egen
mail og udarbejdet lokal folder som er omdelt i ca. 2-300 eksemplarer.

Projekterne er fremlagt på borgermøde og der blev stemt på
de enkelte forslag. De 5 med højest tilslutning gik videre til yderligere
bearbejdning. Efter yderligere bearbejdning er der holdt afstemningsmøde, hvor
alle 5 projekter blev endelig godkendt.

De 5 projekter er:

1.               Lys på stier bl.a. Blommehaven-Askelunden

2.               Legekonstruktion for børn – Høng
Bettina Larsen

3.               Uderum ved biblioteket

4.               Julebelysning Hovedgaden

5.               MTB-spor i og omkring Høng

I alle projekterne er der estimeret en økonomi indenfor
områdets samlede ramme på en mio. kr. Aktionsgruppen har i første omgang valgt
at søge om Kommunalbestyrelsens godkendelse af ”Lys på stier”, da det er et
stort ønske at kunne realisere hurtigst muligt. De øvrige projekter bliver
fremlagt for Kommunalbestyrelsen efterhånden som aktionsgruppen færdiggør
ansøgningerne til endelig godkendelse.

I projekt ”Lys på stierne” er placering af lysarmaturerne
således beskrevet:

·
Fra [adresse] til [adresse]

·
Fra Blommehaven til [adresse]

·
Fra Pilelunden til [adresse]

Ansøgning med kortbilag over placeringen er vedlagt som
bilag – dog er tilbuddene udtaget af hensyn til tilbudsgiverne.

Administrationens bemærkninger

Projektet opfylder de rammer for anvendelse af puljen, der
er skitseret i bilaget til budgetafta-len. Beskrivelsen af lysarmaturernes
placering er i ansøgningen ikke helt identisk med dagsordensteksten. Det
skyldes at der – efter aftale med Vej og [adresse] - er taget en lysmast ud af
projektet for at få økonomien til at række.

Herudover er der ikke yderligere bemærkninger til projektet.

**Økonomiske konsekvenser**

Høng lokalområdes samlede andel af puljen til
Lokalsamfundenes ’Få det Fikset’ projekter er 1 mio. kr.

De samlede omkostninger til projektet med ”Lys på stier” er
estimeret til 257.580 kr. ekskl. moms. Det betyder, at der resterer 742.420 kr.
af Høngs pulje til ’Få det Fikset’ projekter. Når projektet er gennemført og de
endelige omkostninger er kendt, vil en eventuel uforbrugt del af rammen til
”Lys på Stier” fortsat kunne indgå til andre projekter i Høng lokalområde efter
godkendelse i Økonomiudvalg og Kommunalbestyrelse.

De afledte driftsudgifter forventes at udgøre op til 7.500
kr. årligt og tilrettes det administrative budget fra året efter, at anlægget
er taget i brug.

[adresse] bemærkninger er indarbejdet i sagen.

**Økonomiudvalgets møde den 10.
februar 2021:**

Anbefales.

**Bilag**

|  |  |
| --- | --- |
| Ansøgning om lys på stier i [adresse] 326-2021-25840 |